Više informacija o korištenju internetske veze

HP softver koristi internetsku vezu:
•	za ažuriranje softvera i značajki
•	za sprječavanje problema
•	za osiguranje podrške

HP softver vam nudi mogućnost da odaberete primanje obavijesti prije povezivanja na internet. Osim toga, možete odabrati želite li instalirati pojedine komponente ili ne. 

HP predano radi na zaštiti vaše privatnosti i cijelog vašeg računalnog sustava, osobito prilikom korištenja vaše internetske veze. Podaci koje je s vašeg računala prenijela tvrtka HP bit će korišteni kako bi se utvrdilo je li potrebno ažuriranje, te kako bi se uskladile informacije dobivene o tome kako ćete koristiti svoje HP proizvode. Vaše ime, adresa ili adresa e-pošte neće biti preuzeti bez vašeg odobrenja.

Neki podaci mogu se koristiti anonimno i/ili zbirno kako bi HP poboljšao kvalitetu svojih proizvoda ili usluga. Ti podaci mogu biti prebačeni u HP objekt koji može biti smješten u inozemstvu.

IP adresa računala koje šalje podatke iskoristit će se za omogućavanje sigurne veze na internet.

HP softverske aplikacije koje se spajaju na internet

Za sav softver koji se instalira vrijedi HP Izjava o privatnosti koja se nalazi na www.hp.com/go/privacy. Svi prikupljeni podaci čuvaju se prema pravilima te Izjave. HP poštuje privatnost svojih kupaca. Ova obavijest dana je u skladu s HP Izjavom o privatnosti i međunarodnom zakonu.

Imajte na umu da sljedeće softverske aplikacije možda neće biti sadržane u svim proizvodima. 

Registracija HP proizvoda
Prema zadanim postavkama, registracija HP proizvoda započinje automatski po završetku instalacije softvera. Kako bi se omogućila automatska registracija proizvoda, softver prikuplja sljedeće informacije o vašem proizvodu i računalnom sustavu:
•	broj modela proizvoda/naziv/serija
•	serijski broj
•	operativni sustav na računalu
•	jezik operativnog sustava i postavke za državu/regiju
•	servisni kod proizvoda

Kako bi se pojednostavio proces registracije proizvoda, softver će se spojiti na internetsku stranicu za registraciju vašeg HP proizvoda i proslijediti te informacije dalje: 

Kako biste spriječili pokretanje registracije HP proizvoda i spajanje na internet, odznačite „Registriraj ovaj proizvod kod tvrtke HP“ na kraju instalacije proizvoda.

HP ažuriranje
Neažuran softver ponekad može ometati instalaciju proizvoda ili nepovoljno utjecati na performanse. HP ažuriranje redovito provjerava postoji li novo ažuriranje za proizvod, te vam pomaže da saznate sve o novom softveru kad postane dostupan. Osim toga, osigurava trenutno preuzimanje i automatsku instalaciju. HP ažuriranje vam pomaže da na jednostavan način održavate svoj softver ažurnim, kako na računalo tako i na HP pisaču.

Često pitana pitanja o HP ažuriranju

Zašto su ažuriranja važna?
Neažuran softver ponekad može ometati instalaciju proizvoda ili nepovoljno utjecati na performanse. Održavanje vašeg HP softvera ažurnim može vam pomoći da spriječite neke probleme ili da jednostavnije pronađete rješenja u slučaju da do problema dođe, sa rješenjima poput navođene pomoći i dostupne dokumentacije za podršku. 

Koji se podaci prenose za automatsku kontrolu ažuriranja?
HP ažuriranje prikuplja i dijeli sljedeće informacije:	
•	naziv operativnog sustava	
•	regionalne postavke/postavke zemlje	
•	postavku jezika	
•	popis spojenih HP pisača	
•	popis spojenih HP USB uređaja	
•	popis spojenih HP uređaja za skeniranje	
•	broj pokušaja preuzimanja i uspješnih instalacija HP softvera

HP ažuriranje prikuplja i log datoteke kreirane tijekom preuzimanja i instalacija HP softvera kako bi se poboljšao HP program za ažuriranje. Te informacije koriste se za poboljšanje uspješnosti budućih ažuriranja. Korisnici imaju mogućnost pregledavanja informacija u log datotekama i odobravanja prijenosa tih informacija. Ti podaci prate se anonimno. HP ažuriranje ne pridružuje niti jedan jedinstveni identifikator podacima o kupcu.

Jesu li preuzimanje i instalacija ažuriranja automatski?
Nakon što dozvolite provjeru ažuriranja, neka manja važna ažuriranja mogu biti preuzeta i instalirana bez dodatne obavijesti, ali samo ona koja omogućuju ispravan rad trenutno instaliranog softvera. Većinu vremena bit ćete obaviješteni o dostupnosti ažuriranja i moći ćete odabrati koji softver želite preuzeti i instalirati.

Koliko često softver provjerava ažuriranja?
Prema zadanim postavkama, Hp ažuriranje provjerava ažuriranja svaki tjedan. Ali tu postavku možete promijeniti tako da pristupite softveru HP ažuriranje putem izbornika Start.

Koliko košta ažuriranje?
HP ne naplaćuje ažuriranja HP softvera. Ali vaše računalo mora biti spojeno na internet kako bi HP ažuriranje pronašlo i preuzelo ažuriranja za HP softver, Cijena vaše internetske veze ovisi o vašem pružatelju internetskih usluga (ISP). Preuzimanje ažuriranja za HP softver ne stvara više troškova od bilo koje vaše internetske aktivnosti poput čitanja e-pošte ili surfanja po mreži.

Kako HP štiti moju privatnost?
HP ažuriranje ne prikuplja vaše ime, adresu ili adresu e-pošte. IP adresa vašeg računala koristi se za sigurnu vezu na internet. HP ažuriranje izbjegava kreiranje bilo kakvog jedinstvenog identifikatora koji bi se mogao iskoristiti za identifikaciju vas ili vašeg računala.

HP-ov program korisničkog sudjelovanja / Program poboljšanja HP-ovih proizvoda
Pristankom na instalaciju softvera za HP-ov program korisničkog sudjelovanja / Program poboljšanja HP-ovih proizvoda, dobit ćete priliku u budućnosti da sudjelujete u HP-ovom programu korisničkog sudjelovanja / Programu poboljšanja HP-ovih proizvoda. Ovaj je program dobrovoljan. Ako pristanete na sudjelovanje, zatražit će se dodatne informacije od vas nakon instalacije.

Ako pristanete na sudjelovanje, softver se može povremeno spojiti na HP kada ste online i prenijeti sljedeće vrste podataka (uz vaše dopuštenje):  
•	informacije o računalnom sustavu, kao što su operativni sustav, količina memorije, država/regija, jezik i IP adresa
•	informacije o HP-ovim proizvodima, kao što su model proizvoda i serijski broj
•	informacije o tome na koji način koristite HP-ov proizvod, kao što su broj ispisanih stranica, način ispisa, marka tinte ili tonera i vrste ispisanih datoteka.
•	dodatne tehničke informacije koje variraju ovisno o proizvodu

Prikupljene informacije anonimne su i koriste se u agregatnom obliku. Prijenos bi trebao imati zanemariv učinak na obrađivanje i brzinu veze. HP može koristiti te informacije za izradu boljih proizvoda.

Kupovanje HP potrošnog materijala
Kad se u softveru odabere poveznica “Kupuj preko interneta”, sljedeće se informacije prikupljaju i šalju tvrtci HP:
•	lokacija 
•	jezik
•	broj modela pisača

HP Connected
Na vašoj radnoj površini možda će se pojaviti ikona („prečac“) s vezom na HP Connected na mreži (možda nije dostupno ili instalirano za neke pisače tvrtke HP). Ako imate pisač koji se povezan na internet i podržava web-usluge ePrint tvrtke HP, HP Connected omogućava vam da vidite stanje svog pisača, dodate i uklonite aplikacije pisača i upravljate postavkama usluga ePrint i poviješću zadataka u bilo kojem web-pregledniku, kod kuće ili u pokretu.
 
Kad pristupate web-mjestu HP Connected na mreži, s vašeg će se računala možda poslati sljedeći podaci da bi se poboljšalo vaše ukupno iskustvo i automatski dodali podaci za vaše postavke:
•	mjesto (trenutačna postavka računala)
•	jezik (trenutačna postavka računala)
•	broj modela pisača 

Nikako se neće skupljati ili prenositi osobni podaci.
Ikonu HP Connected („prečac“) možete ukloniti s radne površine tako da je povučete u „Koš za smeće“ na radnoj površini ili kliknete na nju desnom tipkom miša i odaberete „Obriši“.

Coupons.com
Na vaše računalo može biti instaliran softver Coupons, Inc. To je softver koji vam omogućuje ispis kupona pojedinih proizvođača s interneta, a koje kasnije možete iskoristiti za razne popuste u trgovinama. Kao dio instalacijskog procesa za ovaj softver, na vaše računalo s interneta može biti učitan jedan identifikator za registraciju i ispravan rad softvera. 

Prilikom prvog korištenja, softver Coupons, Inc. spaja vas na internetsku stranicu Coupons.com (http://www.coupons.com), gdje morate pročitati i potvrditi Coupons.com licencu za krajnje korisnike da biste mogli aktivirati softver i omogućiti ispis kupona s interneta. Nakon aktivacije, softver za ispis kupona, Coupons.com, može se povremeno spajati na internet kako bi provjerio ima li ažuriranja. 
 
Za dodatne informacije o softveru Coupons.com, uključujući Coupons.com za krajnjeg korisnika i izjavu o privatnosti, posjetite http://www.coupons.com.

Kako biste spriječili instalaciju softvera Coupons.com na vaše računalo, odaberite opciju instalacije koja omogućuje korisničko prilagođavanje instalacije softvera, te odznačite Coupons.com sa popisa softvera koji treba instalirati. 

Pogreška kod instalacije

Tvrtci HP možda će biti poslano izvješće o instalaciji ako je ta opcija uključena u programu za instaliranje.Slanjem izvješća o instalaciji pomažete HP-u da dodatno poboljša instalacije pisača.Izvješće će sadržavati anonimne podatke o trenutačnoj instalaciji i poslat će se HP-u pomoću internetske veze.Izvješće o instalaciji sadržavat će sljedeće podatke:
- Podatke o sustavu (primjer:operacijski sustav, inačica).
- Podatke o proizvodu (primjer:model proizvoda, opcije ili konfiguracije proizvoda).
- Odabiru instalacija (primjer:mogućnosti veze i softvera).
- Vremenu potrebnom za instalaciju.
- Porukama o pogrešci primljenim tijekom instalacije.